Després de la batalla de Telamon, els romans van atacar i derrotar els bois i els van obligar a sotmetre's a Roma. El 224 aC, els romans van atacar el territori ínsubre. El 223 aC, els ínsubres van demandar la pau, però els romans van rebutjar-la i van atacar el seu territori un altre cop, decidits a controlar tota la Gàl·lia Cisalpina. La guerra va continuar, L'any 222 aC, els romans van dividir els seus exèrcits, una part dirigida pel cònsol Marc Claudi Marcel que es va dirigir cap a Clastidium, on a la Batalla de Clastidium va vèncer les forces gal·les. L'altre cònsol, Gneu Corneli Escipió Calb, va marxar contra la capital dels ínsubres i en una batalla va matar el seu rei. Van ocupar-la i la van anomenar "Mediolanum". Els ínsubres es van rendir i es van veure obligats a convertir-se en aliats dels romans.